माइनाव बिमाया अब्ला गोलौ-गोफौ ओजोंनिखौ खोनासंनो ना हजोंनिखौ गनायनो !..? माइनाव‌आ रोखा बुंदों – हाबाखौ दानो लाथ’वा।बि.ए.खौ फरायफुथारग्रोगोन, गोरों गोरा जानानै गावनि आथिंआव गसंग्रोगोन आरो अब्लाहालागै बैसो बारनाय आदुंगारिसो होननानै नायफिनजाथाराब्लाबो अरजाथारा। जिउ मोनसेखौ गाव हारसिंनो खांलांनो हमगोन। बेबादियैनो माइनाव‌आ पि.इउ. आनजादखौ मोजाङै मोजां उथ्रिनानै बि.ए. फरायनो जुरिबाय। लोगोसे फरायसा आफादनि मेल-मिटिंफोराव बाहागो लालांबाय। हिन्जावनि फिसा होननानै जेरावबो जेब्लाबो नुजाहैनो हायाब्लाबो अनसुलानि गोरबो इसिंनि थुलुंगानि फुंखा जानानै थाबाय। बिफाया जेसेबांखि जेवरा होनानै लाखिनो नाजाया मानो माइनाव‌आ बिमानि अननाय आरो मददजों फरायसे फरायफुंनानै फोरोंगिरिनि साख्रिबो जगार खालामनानै लानो हाबाय आरो अनसुलाजों हाबा जानानै बिखौ गावनि जिउनि लोगोरि खालामनोबो हाबाय। अब्ला अनसुलायाबो फोरोंगिरि साख्रि मोनबायमोन।